Versindaba » Blog Archive » Resensie:’n Digter in Antwerpen (Leonard Nolens, vertaal deur Daniel Hugo)
Een Kommentaar op “Resensie:’n Digter in Antwerpen (Leonard Nolens, vertaal deur Daniel Hugo)”
Baie dankie vir jou interessante uiteensetting van die poe”sievertaler se dilemma en van Leonard Nolens se digterskap. Ek reageer graag op enkele punte.
1. Dit was nie my keuse om Nolens te vertaal nie (hoewel ek natuurlik geen beswaar daarteen gehad het nie), maar alle vertalings wat ek uit Nederlands doen, geskied in opdrag van ‘n uitgewer. Die uitgewer se keuse van wie vertaal word, word weer in ‘n groot mate bepaal deur die beskikbaarheid van subsidies uit die Lae Lande.
2. Waarom ek “obscene glanzen” as “obskure glans” vertaal het, gaan my verstand ook te bowe.
3. Oor “lavelose lawaai”: Ek het dit vertaal as “lawelose dronklawaai” – dus nie bloot as “lawelose” nie. Ek weet dit is toutologies (maar net vir die lesers wat die Nederlandse betekenis ken). Ek wou “lawelose” behou ter wille van die alliterasie met “lawaai”. Die klank van die oorspronklike frase was dus vir my ewe belangrik as die betekenis. Verder het ek met die woord “dronk” ‘n bykomende alliterasie geskep met die woorde “duisende” en “donkerte” in die volgende ree”l.
4. Waarom is “watter wil of wiel jou besiel” nie in Afrikaans verstaanbaar nie, maar wel in Nederlands?
5. Wat die “stampende hawe” betref (“stampende haven” in die Nederlandse teks): Ek verstaan nie waarom dit “polsende” moet word nie – hierdie woord is veels te “poe”ties”. Daar is inderdaad gedurig stampgeluide by ‘n hawe (van treintrokke en staalhouers wat op die kaai afgelaai word, byvoorbeeld).